Priručnik za VAIO

Zadatak

# Umetanje/vađenje medija “Memory Stick”

“Memory Stick” možete koristiti za spremanje podataka ili prijenos slika između digitalnog fotoaparata i VAIO računala. Slijedite ove korake za umetanje/vađenje medija “Memory Stick”.

## Umetanje medija “Memory Stick”

1. Pronađite utor za “Memory Stick”.

1. Držite “Memory Stick” [Pojedinosti] sa strelicom usmjerenom prema utoru i pažljivo ga gurnite u utor dok ne sjedne na mjesto.

“Sustav automatski prepoznaje “Memory Stick” i prikazuje sadržaj medija “Memory Stick”*. Ako se na zaslonu ne prikazuje ništa, otvorite Računalo (Computer) [Pojedinosti] i dva puta kliknite ikonu medija “Memory Stick”*.
* Slovo pogona za utor medija “Memory Stick”, npr. “E:”, ovisi o konfiguraciji sustava VAIO računala.
Napomena

- U prozoru Računalo (Computer) [Pojedinosti] prikazat će se ikona “Memory Stick” nakon što umetnete “Memory Stick” u utor.

- Ako se “Memory Stick” ne može lako umetnuti, pažljivo ga izvadite i provjerite umećete li ga u ispravnom smjeru. “Memory Stick” držite tako da strelica pokazuje u ispravnom smjeru dok ga umećete u utor. Ako “Memory Stick” ne možete lako umetnuti u utor, nemojte ga siliti kako biste izbjegli oštećenje VAIO računala ili medija.

Savjet

- Kod prvog umetanja medija “Memory Stick” u utor možda će se zatražiti instalacija upravljačkog programa. Ako se to zatraži, za instaliranje upravljačkog pogona slijedite upute na zaslonu.

## Vađenje medija “Memory Stick”

1. Pronađite utor za “Memory Stick”.

1. Provjerite je li žaruljica pokazivača pristupa medijima ugašena.

1. Gurnite “Memory Stick” u VAIO računalo i otpustite.

1. Izvucite “Memory Stick” iz utora.

Napomena

- Ne vadite “Memory Stick” iz utora dok žaruljica pokazivača pristupa medijima svijetli. Ako to učinite, može doći do gubitka podataka. Učitavanje velike količine podataka može potrajati, stoga prije vađenja medija “Memory Stick” pripazite je li žaruljica pokazivača ugašena.

- Nježno izvadite “Memory Stick” jer može nenadano iskočiti.

Povezane teme
O mediju “Memory Stick”
Kompatibilni “Memory Stick”
Formatiranje medija “Memory Stick”
Napomene o uporabi medija “Memory Stick”