Priručnik za VAIO

Koncept

# O vrstama sigurnosnog kopiranja

Značajku sustava Windows Sigurnosno kopiranje i vraćanje (Backup and Restore) možete upotrebljavati za izradu sigurnosne kopije vrijednih podataka.
Postoji nekoliko vrsta sigurnosnog kopiranja koje mogu zadovoljiti vaše potrebe, kako je opisano u nastavku.

### Izrada sigurnosne kopije datoteka

Možete odabrati i izraditi sigurnosnu kopiju mapa i datoteka pohranjenih u VAIO računalu na DVD ili vanjski tvrdi disk. Za pojedinosti o izradi sigurnosne kopije podatka pogledajte Pomoć i podrška u sustavu Windows (Windows Help and Support). [Pojedinosti]

### Izrada sigurnosne kopije slika sustava

Možete izraditi sigurnosnu kopiju cijelog sustava VAIO računala. Ako ugrađeni uređaj za pohranu prestane raditi, sliku sustava možete koristiti za vraćanje računala u stanje kakvo je bilo u trenutku izrade pričuvne kopije.
Za izradu slike sustava potreban je tvrdi disk formatiran u format NTFS. Možete snimiti sigurnosnu kopiju slike sustava na optičke diskove, kao što su Blu-ray disk ili DVD disk.
Za pojedinosti o izradi slike sustava pogledajte Pomoć i podrška u sustavu Windows (Windows Help and Support). [Pojedinosti]
Napomena

- Nećemo vratiti ni pružiti naknadu za izgubljene ili oštećene podatke ni u kojem slučaju, uključujući kvar VAIO računala.

- Medije za oporavak izradite odmah nakon kupnje VAIO računala. U slučaju da zbog kvara računala ne možete izraditi sigurnosnu kopiju podataka pomoću alata u sustavu Windows, za izradu sigurnosne kopije možete upotrijebiti alat za sigurnosno kopiranje koji se nalazi na medijima za oporavak.
  Informacije o izradi medija za oporavak potražite u odjeljku Izrada medija za oporavak. [Pojedinosti]

Savjet

- Ako VAIO računalo nije opremljeno diskovnim pogonom, prije sigurnosnog kopiranja morate priključiti vanjski uređaj, kao što je vanjski tvrdi disk ili DVD pogon, na računalo ili morate promijeniti veličinu particije C: diska i izraditi drugu particiju. [Pojedinosti]

Povezane teme
O sigurnosnom kopiranju
Izrada sigurnosne kopije podataka kada se sustav Windows ne može pokrenuti
Vraćanje podataka s VAIO Data Restore Tool
Vraćanje datoteka sustava uporabom točke vraćanja ako se sustav Windows ne može pokrenuti