Priručnik za VAIO

Često postavljana pitanja

#### Što učiniti ako se VAIO računalo ne uključuje (žaruljica pokazivača napajanja ne gori zeleno)?

- Provjerite jesu li svi kabeli čvrsto priključeni u uređaje, kao što je kabel između VAIO računala i AC adaptera, AC adapter i kabel za napajanje te kabel za napajanje i strujna utičnica. [Pojedinosti]

- Ako ste kabel za napajanje VAIO računala priključili na produžni kabel s prekidačem, provjerite je li produžni kabel uključen te je li čvrsto priključen u strujnu utičnicu.

- Ako VAIO računalo niste isključili uobičajenim načinom, možda je nadzornik napajanja onemogućen zbog programske pogreške.
  Odspojite sve kabele i vanjske uređaje, kao što su kabel za napajanje i USB uređaj, izvadite bateriju i pričekajte pet minuta. Zatim ih vratite na svoja mjesta i ponovo uključite računalo.

- Prije prve uporabe VAIO računala, računalo morate priključiti na izvor napajanja s pomoću AC adaptera.

- Provjerite koristite li priloženi AC adapter tvrtke Sony.
  Radi sigurnosti upotrebljavajte samo punjive baterijske uloške i AC adaptere Sony koje isporučuje tvrtka Sony za VAIO računala.

- Provjerite je li baterija ispravno ugrađena.

- Baterija je možda ostala bez energije.

- Provjerite je li VAIO računalo u stanju hibernacije pritiskom na gumb (Napajanje (Power)) na računalu.
  Ako gumb (Napajanje (Power)) držite pritisnutim dulje od četiri sekunde, računalo će se isključiti.

- Ako VAIO računalo donesete izravno s hladnog na toplo mjesto ili ga upotrebljavate na vlažnom mjestu, vlaga se može kondenzirati unutar računala.
  U tom slučaju ne uključujte računalo najmanje jedan sat.
  Ne upotrebljavajte računalo na vlažnim mjestima (s relativnom vlažnošću većom od 80%), jer to može uzrokovati neispravan rad računala.