Priručnik za VAIO

Referenca

# Podržani diskovi
<Modeli opremljeni optičkim pogonom>

Ova tema objašnjava koje vrste medija možete reproducirati te na koje možete snimati u VAIO računalu.
Ugrađeni optički pogoni razlikuju se ovisno o kupljenom modelu. Prije uporabe provjerite specifikacije.

## Za modele opremljene s DVD SuperMulti Drive

Optički pogon podržava reprodukciju i/ili snimanje sljedećih medija.

### Reprodukcija i snimanje

- CD-R/RW *1

- DVD-R/RW

- DVD+R/RW

- DVD+R DL (dvoslojni)

- DVD-R DL (dvoslojni)

- DVD-RAM *2*3

### Samo reprodukcija

- CD-ROM

- DVD-ROM

## Za modele opremljene Blu-ray Disc(TM) pogonom s tehnologijom DVD SuperMulti

Optički pogon podržava reprodukciju i/ili snimanje sljedećih medija.

### Reprodukcija i snimanje

- CD-R/RW *1

- DVD-R/RW

- DVD+R/RW

- DVD+R DL (dvoslojni)

- DVD-R DL (dvoslojni)

- DVD-RAM *2*3

- BD-R/RE *4*5*6

### Samo reprodukcija

- CD-ROM

- DVD-ROM

- BD-ROM

## Za modele opremljene Blu-ray Disc(TM) ROM pogonom s tehnologijom DVD SuperMulti

Optički pogon podržava reprodukciju i/ili snimanje sljedećih medija.

### Reprodukcija i snimanje

- CD-R/RW *1

- DVD-R/RW

- DVD+R/RW

- DVD+R DL (dvoslojni)

- DVD-R DL (dvoslojni)

- DVD-RAM *2*3

### Samo reprodukcija

- CD-ROM

- DVD-ROM

- BD-ROM

*1 Nije podržano snimanje podataka na Ultra Speed CD-RW medije.
*2 Optički pogon ne podržava DVD-RAM diskove s kućištem. Koristite diskove bez kućišta ili diskove s izmjenjivim kućištem.
*3 Nije podržano snimanje podataka na jednostrani DVD-RAM medij (2,6 GB) sukladan sa standardom DVD-RAM ver. 1.0.
Nisu podržani mediji standarda DVD-RAM ver. 2.2/12X-SPEED DVD-RAM revizija 5.0.
*4 Nisu podržani BD-RE mediji u formatu ver. 1.0 i Blu-ray Disc mediji s kućištem.
*5 Podržano je snimanje podataka na medije BD-R Part1 verzija 1.1/1.2/1.3 (jednoslojni mediji s kapacitetom od 25 GB, dvoslojni mediji s kapacitetom od 50 GB) i mediji BD-RE Part1 verzija 2.1 (jednoslojni mediji s kapacitetom od 25 GB, dvoslojni mediji s kapacitetom od 50 GB).
*6 Nisu podržani BDXL(TM) mediji.
Napomena

- Optički pogon možda ne podržava snimanje ili reprodukciju nekih vrsta medija.

- Optički pogon ne podržava snimanje na disk promjera 8 cm.

- Optički pogon podržava samo okrugle diskove. Ne upotrebljavajte diskove nekog drugog oblika (zvijezda, srce, kartica i sl.) ili oštećene diskove jer to može prouzročiti kvar na VAIO računalu.

- Podaci u DVD-video formatu mogu se snimati na medije DVD+R (jednoslojni ili dvoslojni), DVD+RW/DVD-R (jednoslojni ili dvoslojni) i DVD-RW. Snimka u DVD-video formatu može se snimati na medije DVD-R (jednoslojni ili dvoslojni), DVD-RW i DVD-RAM. Mediji za snimanje razlikuju se ovisno o korištenoj aplikaciji za snimanje diskova. Za više informacija pogledajte datoteku pomoći isporučenoj uz aplikaciju.

- Preporučuje se upotreba medija marke Sony: DVD+R, DVD+RW, DVD-R, DVD-RW, CD-R, CD-RW, BD-R ili BD-RE.

- Snimanje podataka na DVD-RW medij (6x snimanje) moguće je samo ako optički pogon podržava najmanje brzinu 6x pisanja za DVD-RW medije.

- Snimanje podataka na DVD+RW medij (8x snimanje) moguće je samo ako optički pogon podržava najmanje brzinu 8x pisanja za DVD+RW medije.

- VAIO računalo namijenjeno je reprodukciji diskova koji odgovaraju standardu Compact Disc (CD). DualDisc diskovi i neki glazbeni diskovi kodirani tehnologijom za zaštitu autorskih prava ne odgovaraju standardu CD. Ti diskovi možda nisu kompatibilni s računalom.

- Kada kupujete snimljene ili prazne diskove za upotrebu u VAIO računalu, svakako pročitajte obavijesti na pakiranju radi provjere kompatibilnosti za reprodukciju i snimanje s optičkim pogonom. Sony NE jamči kompatibilnost VAIO optičkih pogona s diskovima koji nisu u skladu sa službenim standardima “CD”, “DVD” ili “Blu-ray Disc”. UPORABA DISKOVA KOJI NE ODGOVARAJU STANDARDIMA MOŽE PROUZROČITI VELIKU ŠTETU NA VAIO RAČUNALU I IZAZVATI SUKOBE SOFTVERA TE PROUZROČITI PAD SUSTAVA.
  Informacije o formatima diskova provjerite kod izdavača snimljenih diskova ili proizvođača diskova za snimanje.

- Za reprodukciju medija DVD-RW, DVD-RAM i DVD-R (jednoslojnih ili dvoslojnih) koji su sukladni sa standardom Content Protection for Recordable Media (CPRM) (standard za zaštitu sadržaja medija za snimanje) VAIO računalo mora biti povezano s internetom.

- Blu-ray Disc medij koristi Advanced Access Content System (AACS) tehnologiju za snimanje, uređivanje ili reprodukciju sadržaja zaštićenog autorskim pravima. Za trajno korištenje Blu-ray Disc medija potrebno je ažurirati AACS ključ.

- AACS ključ možete ažurirati putem interneta. Slijedite poruku prikazanu na aplikaciji za snimanje, uređivanje ili reprodukciju. Ako ne ažurirate AACS ključ, možda nećete moći snimati, uređivati ili reproducirati sadržaj zaštićen autorskim pravom.
  Za snimanje, uređivanje i reprodukciju sadržaja bez zaštite autorskih prava nije potrebno ažurirati AACS ključ. AACS ključ za softver za snimanje ili reprodukciju Blu-ray Disc medija koji je instaliran u VAIO računalu možete ažurirati pet godina nakon kupovine. Nakon tog vremena obavijestit ćemo vas o ažuriranju na web-mjestu podrške.

- Postavke regije potrebne su za neke sadržaje na DVD i BD-ROM medijima. Reprodukcija nije moguća ako postavka regije na optičkom pogonu nije usklađena s kodom regije na disku.

- Sadržaj Blu-ray Disc medija zaštićenog autorskim pravima nije moguće reproducirati ili pregledavati putem HDMI veze ako vanjski zaslon nije u skladu sa standardom HDCP (High-bandwidth Digital Content Protection).

- Neki sadržaji na Blu-ray disku mogu ograničiti videoizlaz na standardnu postavku ili zabraniti analogni videoizlaz.

Povezane teme
O regionalnim kodovima<Modeli opremljeni optičkim pogonom>