Priručnik za VAIO

Zadatak

# Isključivanje VAIO računala

Isključite VAIO računalo na ispravan način kako biste izbjegli gubitak nespremljenih podataka.

1. Isključite sve vanjske uređaje spojene na VAIO računalo.

1. Spremite podatke i zatvorite sve pokrenute aplikacije.

1. Otvorite gumbiće [Pojedinosti] i odaberite gumbić Postavke (Settings).

1. Odaberite Napajanje (Power) i Isključi računalo (Shut down).

Nakon kratkog vremena VAIO računalo automatski se isključuje i gasi se zelena žaruljica pokazivača napajanja.
Prije zatvaranja poklopca LCD zaslona provjerite je li žaruljica pokazivača ugašena.
Napomena

- Neispravno isključivanje može uzrokovati gubitak nespremljenih podataka ili neispravan rad VAIO računala.

- Želite li VAIO računalo u potpunosti odspojiti iz struje, isključite računalo i kabel za napajanje isključite iz strujne utičnice.

## Potpuno isključivanje VAIO računala

VAIO računalo možete potpuno isključiti tako da računalo stavite u način rada ACPI S5. Ovaj način rada zahtijeva više vremena prilikom pokretanja nego brzo pokretanje.

1. Isključite sve vanjske uređaje spojene na VAIO računalo.

1. Spremite podatke i zatvorite sve pokrenute aplikacije.

1. Otvorite gumbiće [Pojedinosti] i odaberite gumbić Postavke (Settings).

1. Odaberite Napajanje (Power), pritisnite i držite tipku Shift, a zatim odaberite Isključi računalo (Shut down).

Nakon kratkog vremena VAIO računalo automatski se isključuje i gasi se zelena žaruljica pokazivača napajanja.
Povezane teme
Uključivanje VAIO računala
Ponovno pokretanje VAIO računala
Upotreba stanja mirovanja
Napomene o upotrebi izvora napajanja